CELEX: 32015D1990
Language: da
Date: 2015-10-26 00:00:00
Title: Rådets afgørelse (Euratom) 2015/1990 af 26. oktober 2015 om godkendelse af Europa-Kommissionens indgåelse på Det Europæiske Atomenergifællesskabs vegne af aftalen om videreførelse af Det Internationale Videnskabs- og Teknologicenter

6.11.2015   
            
            
               DA
            
            
               Den Europæiske Unions Tidende
            
            
               L 290/8
            
         RÅDETS AFGØRELSE (EURATOM) 2015/1990
   af 26. oktober 2015
   om godkendelse af Europa-Kommissionens indgåelse på Det Europæiske Atomenergifællesskabs vegne af aftalen om videreførelse af Det Internationale Videnskabs- og Teknologicenter
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Atomenergifællesskab, særlig artikel 4 og artikel 101, stk. 2,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 21. oktober 2013 bemyndigede Rådet Kommissionen til at indlede forhandlinger med henblik på indgåelse af en aftale om videreførelse af Det Internationale Videnskabs- og Teknologicenter mellem Den Europæiske Union og Det Europæiske Atomenergifællesskab (»Euratom«), der optræder som én part, Amerikas Forenede Stater, Den Kirgisiske Republik, Georgien, Japan, Kongeriget Norge, Republikken Armenien, Republikken Kasakhstan, Republikken Korea og Republikken Tadsjikistan (»aftalen«).
            
         
               (2)
            
            
               Disse forhandlinger er afsluttet med et godt resultat og aftalen blev paraferet den 22. juni 2015.
            
         
               (3)
            
            
               Aftalen vedrører også anliggender, der henhører under Euratoms kompetencer.
            
         
               (4)
            
            
               Undertegnelsen af aftalen er omfattet af en særskilt procedure, for så vidt angår anliggender henhørende under traktaten om Den Europæiske Union og traktaten om Den Europæiske Unions funktionsmåde.
            
         
               (5)
            
            
               Kommissionens indgåelse af aftalen på Euratoms vegne bør derfor godkendes, for så vidt angår anliggender, der henhører under Euratoms kompetencer —
            
         VEDTAGET DENNE AFGØRELSE:
   Artikel 1
   Europa-Kommissionens indgåelse på Det Europæiske Atomenergifællesskabs vegne af aftalen om videreførelse af Det Internationale Videnskabs- og Teknologicenter godkendes herved (1).
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 26. oktober 2015.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Teksten til aftalen tilknyttes Rådets afgørelse om indgåelse på Unionens vegne af aftalen om videreførelse af Det Internationale Videnskabs- og Teknologicenter.